Manorata tohin'ity andalana ity - Taorian'ny fianarany tao amin'ny "collège de Chartres", nandray anjara mavitrika tamin'ny "Trois Glorieuses" izy
(Ny revolisiona frantsay tamin'ny 1830). Nanohitra ny Fanjakana Jolay izy ary niseho in-telo teny amin'ny fitsarana noho ny bokikely nosoratany manohitra ny fitondrana, mitondra ny lohateny hoe "Les Phillipiques" (1832-1834). Tamin'ny Mey 1833, namoaka ny "L'aurore d'un beau jour: épisodes des 5 et 6 juin 1832" izy, antso ho amin'ny fikomiana izay niafara tamin'ny sazy an-tranomaizina roa taona sy onitra 500 francs. Lasa mpanao gazety tao amin'ny "La Presse" izy tamin'ny 1836. Ny 22 Aogositra tamin'io taona io, nanambady an'i Elisabeth Charlotte Dalloyau tao Chartres izy. Nanana zanaka telo izy ireo: Jules Alfred (1838), Paul Léon (1841) ary Marie Léonie (1850). Nandritra ny dimy taona niasany tao amin'ny "La Presse", nanoratra ny andian-tantara niaraka tamin'i Théophile Gautier izy, niara-niasa tamin'ny "Le Siècle" sy ny "Le National" ihany koa. Tamin'ny 1844, i Honoré de Balzac no nitondra ny sora-tanany "" ho an'ny famoahana azy ao amin'ny La Presse, satria izy no tompon'andraikitra amin'ny famakiana sora-tanana alohan'ny famoahana azy. Faly be i Parfait tamin'izany, nahazo alalana hamoaka ilay tantara tamin'ny talen'ny literatiora.